CELEX: 32020R1020
Language: fi
Date: 2020-07-13 00:00:00
Title: Komission täytäntöönpanoasetus (EU) 2020/1020, annettu 13 päivänä heinäkuuta 2020, täytäntöönpanoasetuksen (EU) N:o 801/2014 muuttamisesta

14.7.2020   
               
               
                  FI
               
               
                  Euroopan unionin virallinen lehti
               
               
                  L 225/15
               
            
         KOMISSION TÄYTÄNTÖÖNPANOASETUS (EU) 2020/1020,
         annettu 13 päivänä heinäkuuta 2020,
         täytäntöönpanoasetuksen (EU) N:o 801/2014 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon turvapaikka-, maahanmuutto- ja kotouttamisrahaston perustamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 516/2014 (1) ja erityisesti sen 17 artiklan 8 kohdan,
         on kuullut turvapaikka-, maahanmuutto- ja kotouttamisrahaston sekä sisäisen turvallisuuden rahaston komiteaa,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksen (EU) N:o 801/2014 (2) 2 artiklan 1 kohdassa säädetään, että täydentävän määrän maksamiseksi uudelleensijoitettujen henkilöiden olisi oltava tosiasiallisesti uudelleensijoitettuja kyseisen jakson alusta asti ja kuusi kuukautta kyseisen jakson päättymisen jälkeen.
                  
               
                     (2)
                  
                  
                     Covid-19-pandemia on kuitenkin vaikuttanut ennennäkemättömällä tavalla jäsenvaltioiden toteuttamiin unionin uudelleensijoittamistoimiin. Kriisin vuoksi jäsenvaltiot ovat joutuneet keskeyttämään uudelleensijoittamistoimensa ja rajoittamaan pääsyä alueelleen.
                  
               
                     (3)
                  
                  
                     Lisäksi Yhdistyneiden kansakuntien pakolaisjärjestö (UNHCR) ja Kansainvälinen siirtolaisuusjärjestö (IMO), jotka ovat jäsenvaltioiden keskeisiä uudelleensijoittamiskumppaneita, ovat keskeyttäneet tilapäisesti toimintansa covid-19-pandemian vuoksi. Monien ensimmäisten turvapaikkamaiden asettamien matkustuskieltojen vuoksi myöskään valintamatkat eivät ole nykytilanteessa mahdollisia jäsenvaltioille.
                  
               
                     (4)
                  
                  
                     Covid-19-pandemialla on vakavia vaikutuksia paitsi vastaanottolupausten täyttämiseen myös turvapaikka-, maahanmuutto- ja kotouttamisrahaston mukaiseen vastaanottokykyyn.
                  
               
                     (5)
                  
                  
                     Jotta jäsenvaltiot voisivat täyttää vahvan sitoumuksensa uudelleensijoittamistoimiin, on varmistettava, että siihen tarkoitettua rahoitustukea käytetään joustavasti ja tehokkaasti.
                  
               
                     (6)
                  
                  
                     Sen vuoksi on asianmukaista pidentää vuodet 2018, 2019 ja 2020 kattavan uudelleensijoittamisjakson täytäntöönpanoaikaa 30 päivästä kesäkuuta 202131 päivään joulukuuta 2021.
                  
               
                     (7)
                  
                  
                     Asetus (EU) N:o 516/2014 sitoo Irlantia, ja tämän seurauksena sitä sitoo myös tämä asetus.
                  
               
                     (8)
                  
                  
                     Asetus (EU) N:o 516/2014 sitoo Yhdistynyttä kuningaskuntaa, ja tämän seurauksena sitä sitoo myös tämä asetus. Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen (3) 138 artiklan mukaisesti Yhdistyneeseen kuningaskuntaan sovelletaan sovellettavaa unionin oikeutta, rahoitusoikaisuja sekä tilien tarkastamista ja hyväksymistä koskevat säännöt mukaan lukien, myös 31 päivän joulukuuta 2020 jälkeen, kyseisten unionin ohjelmien ja toimien päättymiseen asti.
                  
               
                     (9)
                  
                  
                     Asetus (EU) N:o 516/2014 ja tämä asetus eivät sido Tanskaa.
                  
               
                     (10)
                  
                  
                     Koska covid-19-pandemiaan on tarpeen reagoida kiireellisesti, tämän asetuksen olisi tultava voimaan seuraavana päivänä sen jälkeen, kun se julkaistaan Euroopan unionin virallisessa lehdessä.
                  
               
                     (11)
                  
                  
                     Sen vuoksi täytäntöönpanoasetusta (EU) N:o 801/2014 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan täytäntöönpanoasetuksen (EU) N:o 801/2014 2 artiklan 1 kohta seuraavasti:
            
               
                  ”1.   Jotta täydentävä määrä maksettaisiin, asianomaisten henkilöiden olisi oltava tosiasiallisesti uudelleensijoitettuja kyseisen jakson alusta asti ja kuusi kuukautta kyseisen jakson päättymisen jälkeen. Edellä 1 artiklan 1 kohdan c alakohdassa tarkoitetun uudelleensijoittamisjakson osalta asianomaisten henkilöiden olisi kuitenkin oltava tosiasiallisesti uudelleensijoitettuja kyseisen jakson alusta asti ja 12 kuukautta kyseisen jakson päättymisen jälkeen.
                  Jäsenvaltioiden on säilytettävä tarpeelliset tiedot uudelleensijoitettujen henkilöiden henkilöllisyyden ja uudelleensijoittautumisen ajankohdan asianmukaista selvittämistä varten.
                  Niiden henkilöiden osalta, jotka kuuluvat asetuksen (EU) N:o 516/2014 17 artiklan 2 kohdassa määriteltyihin painopisteluokkiin tai -ryhmiin, jäsenvaltioiden on myös säilytettävä todisteet siitä, että nämä kuuluvat asianomaisiin henkilöiden painopisteluokkiin tai -ryhmiin.”
               
            
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa perussopimusten mukaisesti.
            Tehty Brysselissä 13 päivänä heinäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 150, 20.5.2014, s. 168.
         
            (2)  Komission täytäntöönpanoasetus (EU) N:o 801/2014, annettu 24 päivänä heinäkuuta 2014, turvapaikka-, maahanmuutto- ja kotouttamisrahastoon kuuluvan unionin uudelleensijoittamisohjelman määrärahojen jakamiseen liittyvän aikataulun ja muiden toteuttamisedellytysten vahvistamisesta (EUVL L 219, 25.7.2014, s. 19).
         
            (3)  EUVL C 384 I, 12.11.2019, s. 1.